Serekê Şaredarîya Bajarê Girdî yê Stenbolî yê CHP’yî Ekrem Îmamogluyî 16 rojan ra dima mazbataya xo girewte.
Serekê Şaredarîya Bajarê Girdî yê Stenbolî yê CHP’yî Ekrem Îmamogluyo ke bi paştdayîşê rayanê Kurdan ser kewto bi rojano rîyê îtîrazanê AKP’yî ra YSK rayan newe ra marana û mazbataya ey ci nêdana. Hûmartişê rayanê  Maltepe ra dima ferqê mabênê Îmamogluyî û namzedê AKP’yî Bînali Yildirimî  bi 13. Hezar 279 û Îmamoglu şi Heyetê Weçînitişî yê Bajarî ra mazbataya xo girewte. Ekrem Îmamoglu  4 mîlyon 169 hezar 765 Bînalî Yildirimî zî 4 mîlyon 156 hezar  36 rey girewtî.
Weçînitişî ya verê hemsereko verên ê HDP Selahattîn Demîrtaşo ke sey rehîn zîndan de yeno tepiştene, seba ke  AKP vînî bikero veng dabi şarê Kurdî û hetanê demokratî  ke raya xo bidê Îmamogluyî.  Stratejîya HDP’yî ser kewte û AKP Stenbol, Enqere û xeylî bajaranê girdan bînan ê Tirkîya de vînî kerd. Xora Kurdîstan  de şarî îradeyê xo ramojna , qeyûmî fetilnayî û heme bajarê gîrdî yê ke ameyîbî xespkerdene peyser girewtî.
